4 ΙΟΥΛΙΟΥ 1778
Δύσκολα ικανοποιείστε.
Δυσκολεύομαι να το πιστέψω.
Δεν φέρομαι σωστά.
Πρόκειται να αποχωρήσω από τη συντροφιά σας.
Είναι φιλικά τα σκυλιά σας;
Δεν θα αμελήσω να το κάνω.
Σήμερα, στην επέτειο
της Διακήρυξής μας.
Δόξα τω Θεώ
για την ελευθερία μας.
Δεν μπορώ να ανεχτώ τον Φραγκλίνο.
ΕΠΙΚΕΙΜΕΝΟΣ ΠΟΛΕΜΟΣ
ΔΙΑΚΗΡΥΞΗ
ΒΑΣΙΣΜΕΝΟ ΣΤΟ ΒΙΒΛΙΟ "A GREAT IMPROVISATION" ΤΗΣ ΣΤΕΪΣΙ ΣΙΦ
ΒΕΝΙΑΜΙΝ ΦΡΑΓΚΛΙΝΟΣ
Φάτε με την καρδιά σας, κε Άνταμς, έχουμε υπεραφθονία.
Έχω φάει, κύριε, εδώ κι αρκετές ώρες.
Και πώς πάνε οι σπουδές σας;
Τι;
Ρώτησα πώς πάνε τα μαθήματα γαλλικών.
Η προφορά σας είναι απαράδεκτη. Λογικό να μη σας καταλάβω.
Καλύτερα η ζωηρά χειρονομία παρά η αυστηρή ορθότητα, δεν συμφωνείτε;
Πάλι πήρατε την άμαξα χθες βράδυ.
Ορίστε;
Θα πήγαινα στην όπερα. Αντ' αυτού, αποκλείστηκα εδώ.
Ζητώ συγγνώμη. Ήμουν σε ένα συμπόσιο για τον Παρμαντιέ.
Ποιον;
Τον επιφανή φαρμακολόγο.
Δεν τον έχω ακουστά.
Δεν με απασχολεί η υποτιθέμενη μουσική. Μόνο θόρυβος είναι.
Ένα συνονθύλευμα ανούσιων ουρλιαχτών, μα είχα ήδη αγοράσει εισιτήριο.
Μπορώ να σας ρωτήσω κάτι;
- Σας ακούω. - Τι ζητάτε εδώ;
Δεν υποχρεούμαι να σας πω.
Θα έκανε ευκολότερη τη δουλειά μας.
Ποια είναι αυτή, κύριε;
Μπερδεμένες αναφορές. Δεν κρατάτε αρχείο εξόδων.
Η αλληλογραφία σας είναι του τρελού και παίρνετε πρωινό στις 10:14.
Ωστόσο, κάπως κατάφερα να διαπραγματευτώ συμμαχία με τη Γαλλία.
Και σε τι μας ωφέλησε αυτό;
Το γαλλικό ναυτικό έχει τους περισσότερους ελαφρόμυαλους
που είχα ποτέ την ατυχία να συναντήσω.
Πολεμάμε μόνοι, πιο χρεωμένοι από ποτέ.
Ωστόσο, αναζητάτε την εύνοια της θεόσταλτης συντροφιάς σας, του Βερζέν.
Θεωρώ καλύτερο να έχουμε την εύνοιά του.
Εγώ, να τον κάνουμε να τηρήσει τις υποχρεώσεις του.
Κι αν όχι εσείς, θα το κάνω εγώ.
Αναμφίβολα, με τη βαθιά σας κατανόηση για καθετί γαλλικό,
αυτή η στρατηγική θα στεφθεί με απόλυτη επιτυχία.
Και τώρα θα κάνουμε γιορτή.
Έχετε αντίρρηση να γιορτάσουμε την ανεξαρτησία μας;
Η ημέρα καλεί για σοβαρή παρατήρηση, όχι για επιπόλαιη ψυχαγωγία.
Οι οικοδεσπότες μας έχουν άλλη άποψη και μας ωφελεί να τους ικανοποιούμε.
Πόσο θα μας κοστίσουν αυτοί οι τεμενάδες;
Απολύτως τίποτα. Πληρώνει ο μεσιέ Σομόν.
Ναι, ακόμη χειρότερα.
Πόσους Αμερικανούς θα φιλοξενήσουμε;
Δέκα; Εκατό; Χίλιους;
Μόνο τρεις, αγαπητή μου.
- Και ο δρ Μπάνκροφτ; - Δεν θα διαμείνει εδώ.
Θα μπορούσε.
Ίσως είναι ώρα να θέσεις θέμα ενοικίου.
Δεν θα ζητήσω στους φιλοξενούμενούς μου να γίνουν ενοικιαστές.
Τους κοιμίζουμε, τους ταΐζουμε, παρέχουμε άλογα κι υπηρέτες, και τώρα αυτή η γιορτή.
Με τι κόστος;
Τα έξοδα δεν είναι τίποτα μπροστά στο μελλοντικό κέρδος απ' το εμπόριο.
Πότε θα έρθει αυτό το μέλλον; Θα είμαστε ζωντανοί;
Δεν περιμένω να καταλάβεις την πολυπλοκότητα του εμπορίου!
Καλώς. Παίξε με τα παιχνιδάκια σου.
Μα σου το λέω, αυτές οι υπερβολές θα είναι η καταστροφή μας.
Επιτέλους. Βοηθήστε με να σηκωθώ, χαζοβιόλες!
Και τι απάντησε;
Δεν κατάλαβα ακριβώς. Κάτι περί μιας πατισερί.
Ότι είτε με κόκκινο είτε με πράσινο περιτύλιγμα, τα γλυκά παραμένουν ίδια.
Εννοούσε ότι παρά τις διαφορετικές πεποιθήσεις,
όλες οι θρησκείες έχουν μια θεμελιώδη αλήθεια.
Πολύ περίπλοκο για μένα.
Τότε, ίσως έπρεπε να το σκεφτείς καλύτερα προτού προξενέψεις την κόρη μας.
Αρκετά.
Δεν θα το συζητήσω μαζί σου.
Πες του ότι ένας προτεστάντης δεν έχει μέλλον εδώ
κι η Κουνεγκόντ δεν μπορεί να δεσμευτεί σε τέτοια μοίρα.
Έχω ξεκινήσει ήδη τις διαπραγματεύσεις.
Θες να με περάσει για ηλίθιο;
Τα καμώματά σου λόγω ποτού φταίνε, όχι εγώ.
Λες και καταλαβαίνεις.
Η ματαιοδοξία σου υπερέχει της ευημερίας της οικογένειάς μας;
Έχει μπόλικο χρυσό στην Αμερική.
Και πώς θα μας ωφελήσει αυτό εδώ;
Οι θυγατέρες είναι ένα βάρος που πρέπει να μεταβιβάζεις το συντομότερο.
Ο πατέρας σου το κατάλαβε αυτό.
Εσύ γιατί όχι;
Ίσως μπορεί να μου εξηγήσει η δις Ζουπέν.
Προφανώς, είναι μια οξυδερκής γυναίκα.
Έχετε θράσος, κυρία μου.
Μακάρι να είχα.
Νομίζεις πως δεν βλέπω ότι φλερτάρεις έναν άντρα 40 χρόνια μεγαλύτερό σου;
Ότι τον αποκαλείς "παππούλη", κάθεσαι στα γόνατά του
και στάζεις μέλι με τις ανοησίες στα ατελείωτα γράμματά σου;
- Οποίο θράσος! - Μα ναι.
Πώς τολμώ να επιζητώ τη συντροφιά κάποιου που με συναρπάζει
και τόσο να σπιλώνω το καλό όνομα του πιστού μου συζύγου;
Το όνομα είναι δικό μου. Η έπαυλη είναι δική μου. Εγώ αποφασίζω.
Όλα τ' άλλα, στον διάβολο.
Σκίστηκε μια ραφή και την έραψε η Γκαμπριέλ.
Πώς σας φαίνομαι;
Θα αρέσει στον Φραγκλινέτο;
Σαγηνευτική.
Ναι;
Τι;
Κάτι ετοιμάζεσαι να πεις.
Μόνο ότι ήρθα σε τούτη τη χώρα μ' ένα αγόρι
και τώρα κοιτάζω έναν άντρα.
Σ' ευχαριστώ.
Είσαι πιο επιδέξιος στα γαλλικά απ' ό,τι θα γίνω ποτέ,
είσαι επιμελής γραμματέας.
Έχεις μια αθώα πλευρά που γοητεύει γυναίκες κι άντρες συνάμα.
Είχα εξαιρετικό δάσκαλο.
Εμένα εννοείς;
Καλό μου αγόρι, διαρκώς έχω κατά νου
να σου εξασφαλίσω έναν ρόλο αντάξιο της οικογένειάς μας.
Δεν θα αμείβομαι στο Κογκρέσο;
Το ελπίζω, μα μιλώ για πιο μόνιμα σχέδια.
Μόνιμα από ποια άποψη;
Ο μεσιέ Μπριγιόν κι εγώ συζητάμε για μια συμμαχία.
Τι είδους;
Του γαμήλιου είδους.
Ποιος με ποια;
Εσύ θα παντρευόσουν τη μαντμαζέλ Κουνεγκόντ.
Είναι μορφωμένη, όμορφη και με καλή θέση.
Και θαρρώ πως ίσως και να σου αρέσει λιγάκι.
Εκείνη το ξέρει;
Δεν την αφορά να ξέρει.
Εμένα με αφορά;
Δεν το συζητάμε τώρα;
Μην κάνεις το δικό μου λάθος.
Όταν παντρευτείς, κάν' το προς όφελός σου.
Οτιδήποτε άλλο είναι βέβαιο ότι θα το μετανιώσεις.
Αν η Κουνεγκόντ γίνει σύζυγός μου, εγώ τι θα είμαι;
Ένας Γάλλος, απ' ό,τι δείχνουν όλα.
Και εσύ...
Θα με αφήσεις εδώ;
Συναίνεσε σ' αυτήν την ένωση
κι ευχαρίστως να περάσω όσες ημέρες μού μένουν στη Γαλλία.
Θέλω να σε δω τακτοποιημένο, μικρέ, προτού πάψω να βλέπω οτιδήποτε πια.
Εντάξει... Εγώ... Ναι.
Εντάξει.
Μπορείς να αναλάβεις εσύ.
Πού είχα μείνει;
"Δύο επαίτες που ταξιδεύουν..."
"Τυφλός ενάγων, κάκιστος εναγόμενος, μαζί
Στου νόμου του φιλικού την αμερόληπτη φροντίδα
Ένα σακούλι για κείνον εδώ, ένα σακούλι για σας εκεί"
"Στη μέση του δικηγόρου η αμοιβή".
Έτσι που λέτε.
Τι σπουδαία επίδειξη φιλίας.
Απορώ πώς δεν κόβουν ο ένας τον λαιμό του άλλου.
Γιατί να το κάνουν αυτό;
Γνωρίζω από αξιόπιστη πηγή
ότι όλοι εμπλέκονται συστηματικώς σε πράξεις ακόλαστου αλληλοσπαραγμού
και θεωρούν τα δεσμά του γάμου ως μια φαρσοκωμωδία απλώς.
Όχι. Αλήθεια; Κύριε των δυνάμεων.
Με έσυρε σε δείπνο με εκείνους τους Μπριγιόν.
Αρκετά ευχάριστοι, ομολογώ.
Μα εκείνη η απωθητική γυναίκα δίπλα μου στο τραπέζι...
- Εσείς τι λέτε; - Δεν μπορώ να μαντέψω.
Είναι η αμουρέζ του συζύγου, πολύ ανοιχτά. Και η σύζυγος;
Η μαντάμ Μπριγιόν;
Παρηγορεί εαυτόν με κάποιον Μεσιέ Λε Κοκ.
- Τον κύριο Πετεινό; - Παρατσούκλι, ασφαλώς.
Είστε βέβαιος γι' αυτό;
Μου το είπε ο Φραγκλίνος. Ξέρει αυτός από τέτοια πράγματα.
Λυπηρό, πράγματι.
Κι αυτοί είναι οι σύμμαχοί μας.
Αμφισβητώ, ενίοτε, την αφοσίωσή τους.
Υποσχέθηκαν πολλά, αλλά...
- Το συζητήσατε με τον Φραγκλίνο; - Ανένδοτος.
Ορίστε, λοιπόν.
Πρέπει να τα πούμε εμείς.
Σ' έχουν δει όλοι στο θέατρο.
Δεν μ' έχουν καλέσει στο σπίτι τους.
Σε κάλεσαν τώρα.
Δεκατρείς λωρίδες.
Το έκανα σωστά;
Κάνετε την προοπτική της ανεξαρτησίας ακόμη πιο ελκυστική.
Ακούστε τι λέτε.
Ακούγεστε ολοένα πιο Γάλλος κάθε μέρα.
Αυτό είναι πολύ...
Και δεν ξέρω αν μου αρέσει.
Σας προτιμώ Αμερικανό.
Αυτό θέλετε; Θέλω να πω...
Θέλω να πω, αυτό το άτομο...
Δείτε εκεί.
Έφερε μια Αφρικανή στη γιορτή.
Είναι μια θεατρίνα.
Πώς το γνωρίζετε;
Ο Ζακ μού ανέφερε κάτι γι' αυτή.
Αυτό είναι ακόμη πιο σκανδαλώδες.
Χρησιμοποιούν καλλιτεχνικά ονόματα.
Για να κρύψουν την προέλευσή τους.
Τι έχουμε κάνει για να αξίζουμε αυτό;
Θα με ξεκάνει πριν την ώρα μου.
- Μην πεις τίποτα τώρα. - Θα τον πετάξω έξω!
Δεν θα το κάνεις.
Τότε, ας κρυφτεί απ' τους πιστωτές του κι ας ζητιανέψει απ' τις πουτάνες του.
Σταμάτα!
Μητέρα.
Πατέρα.
Να σας συστήσω τη δεσποινίδα Καϊγιό του Ιταλικού Θεάτρου.
Καλοσύνη σας που καλέσατε στο φως ένα παιδί των σκιών σαν εμένα.
Εγώ...
Σας είδαμε στη φάρσα του Γκολντόνι.
Ήσασταν κυριολεκτικά θαυμάσια!
Μαντάμ. Τι συννεφιάζει τον ήλιο σας σήμερα;
Σας μοιάζω θλιμμένη;
Λανθάνω
ίσως.
Ο υιός Σομόν κάνει ό,τι θέλει
δίχως να τον νοιάζει η γνώμη του κόσμου.
Ο κόσμος ίσως δεν του έχει πει ακόμη την τελευταία του λέξη.
Μα θα έχει διαφωνήσει μαζί του. Κι αυτό είναι κάτι.
Είστε δύσθυμη.
Καλέ μου παππούλη...
μπορεί κάτι να μπει ανάμεσά μας;
Μαντάμ, έχουμε τη συνθήκη μας.
Δεν εννοώ τις άλλες γυναίκες.
Τι μπορεί να διαρρήξει τον δεσμό των ψυχών μας;
Δεν μπορώ να σκεφτώ κάτι.
Έχω την υπόσχεσή σας;
Τι είναι αυτό που θέλετε να πείτε;
Κυρίες και κύριοι! Την προσοχή σας, παρακαλώ.
Η Αποθέωσις της Ελευθερίας αρχίζει!
Κύριε Πετεινέ.
- Τι; - Με άκουσες.
"Αυτή η διδαχή, φίλοι μου,
είναι η λογική και η σύνεση".
Λογική και σύνεση.
"Μα μη βασίζεστε υπερβολικά μοναχά στη δική σας εργατικότητα".
Εργατικότητα!
"Και εν κατακλείδι,
η πείρα είναι ένα σχολείο το οποίο κοστίζει ακριβά..."
Μα οι ανόητοι τίποτ' άλλο δεν θα μάθουν.
"Όπως λέει ο Φτωχός Ρίτσαρντ,
όσοι δεν δέχονται συμβουλές, δεν μπορούν να βοηθηθούν".
Μα αν με τη λογική δεν συμμορφωθείτε...
"Σίγουρα θα σας ραπίσει!"
Ιδού η διάνοια του Φραγκλίνου.
Άδραξε την αστραπή απ' τον ουρανό...
και σφάγιασε τους τυράννους.
Είναι κατάφωρη ειδωλολατρία.
Ελπίζω να είναι άνετο αυτό.
Ανεκτό, μεσιέ Ζεράρ.
Αυτή η απογραφή από το Κογκρέσο σας με έχει συναρπάσει, κύριε Άνταμς.
49.000 στολές, κλαρινέτα και τρομπέτες,
κουτάλες κρουστά και παρτιτούρες, μπογιά και δακτυλήθρες.
Θαρρώ θα βρείτε καταχωρισμένα και μια φρεγάτα κι οκτώ πλοία της γραμμής.
Συνολικά το ένα δέκατο του ετήσιου προϋπολογισμού αυτής της κυβερνήσεως.
Ο Μεγαλειότατος έχει ήδη ξοδέψει εκατό...
Εκατόν πενήντα εκατομμύρια λίβρες για να διασφαλίσει την ανεξαρτησία σας.
Ωστόσο, η Νέα Υόρκη, οι Καρολίνες, η Τζόρτζια, όλα ανήκουν στους Βρετανούς.
Διότι η αποστολή του ναυάρχου Ντ'Εστέν δεν κατάφερε να τους αποσπάσει
την αμερικανική ακτή.
Μαθαίνουμε ότι καταριόταν το όνομα της Γαλλίας ένας όχλος μέθυσων
απ' τη Νέα Αγγλία.
Και στη Γαλλία, ένας άντρας αντιμετωπίζει έναν γάμο ως κάτι...
Είναι αναμενόμενες ορισμένες παρεξηγήσεις εν καιρώ πολέμου.
Δεν συμφωνείτε, κύριε Άνταμς;
Όσο περισσότερο μένω στην Ευρώπη και ασχολούμαι με τα ζητήματά μας,
τόσο η συμμαχία μας μοιάζει...
ένα θεμέλιο πάνω στο οποίο μπορούμε να χτίσουμε.
Μα η Γαλλία δεν έχει ακόμη εκπληρώσει τις υποχρεώσεις της συνθήκης.
Σας στείλαμε κανόνια και πυρομαχικά. Μουσκέτα και ξιφολόγχες.
Σας δώσαμε πάραυτα αρκετά χρήματα...
Η κατάστασή μας παραμένει εξίσου επισφαλής με πριν.
Υστερούμε σε άντρες και σε βασικές προμήθειες,
τα οποία θα παρείχε αυτή η συμμαχία!
Ο πόλεμος θα τελείωνε πάραυτα με έναν ισχυρό γαλλικό στόλο.
Είστε ειδικός και στη ναυτική στρατηγική, κύριε Άνταμς;
Ό,τι κι αν είμαι, δεν είμαι τυφλός.
Και βλέπω ότι η Γαλλία μόνο κρατά το κεφάλι μας έξω απ' το νερό,
μα δεν θα αποτρέψει τον πνιγμό μας!
Είστε καλά, δρ Φραγκλίνε;
Αναθεματισμένη ποδάγρα! Δεν θα την ευχόμουν ούτε στον Γεώργιο.
- Υπάρχει κάτι... - Τίποτα, φευ.
- Καλώ τον ιατρό της αυλής. - Όχι, ευχαριστώ.
Η μόνη λύση είναι η ανάπαυση και η κενή ελπίδα.
Εκλιπαρώ τον υπουργό
να εγκρίνει την παροχή υφασμάτων και στολών.
Ναι, φυσικά.
Ζεράρ;
Τρία εκατομμύρια λίβρες.
Αστείο ποσόν, τελικώς.
Αλήθεια πιστεύεις ότι τον ξεγέλασε η ξαφνική αρρώστια σου;
Η αντίληψή σου περί διπλωματίας θα είναι η καταστροφή μας.
Η Αμερική δεν αντέχει άλλο αυτές τις αργές, σιωπηλές, αδιόρατες κινήσεις.
Πρέπει να δείξουμε πυγμή. Μια θαρραλέα προσπάθεια. Εργατικότητα.
Δεν υπάρχει αντίστοιχη γαλλική λέξη για την "εργατικότητα".
Η τέχνη εδώ είναι να πετυχαίνεις πολλά δείχνοντας ότι πετυχαίνεις λίγα.
Μια τέχνη που μοιάζεις να κατέχεις.
Όσο πατώ τούτη τη Γη,
θα συνεχίσω να ικανοποιώ αυτήν την αυλή για να εξασφαλίζω όσα πλεονεκτήματα μπορώ.
Δεν αποτινάξαμε έναν τύραννο για να επωμιστούμε έναν άλλον.
Ο κόμης Βερζέν δεν είναι φίλος μας.
Όχι, αλλά τον συμπαθώ αρκετά ούτως ή άλλως.
Φύγε!
Σπουδαίο θέαμα.
Σε κάνει να απορείς πώς πέτυχε η Μεταρρύθμιση.
Τους δύστυχους. Μετρούν τις χάντρες τους και ψέλνουν στα λατινικά.
Όχι πως καταλαβαίνουν γρι.
Έχετε συγχαρητήρια από το Λονδίνο.
Τα συγχαρητήρια από μόνα τους δεν με αποζημιώνουν για τα ρίσκα.
Υπομονή, κε Μπάνκροφτ. Έχετε ανταμειφθεί γενναιόδωρα ως τώρα.
Σκεφτείτε τις επικείμενες ουράνιες ευλογίες.
Αμφιβάλλω πως η συνεργασία μας θα αποφέρει θεία επιβράβευση.
Προτιμώ αποζημίωση σ' αυτήν τη ζωή.
Κάποιος που εκτιμά τόσο το χρήμα δεν είναι τόσο επιλεκτικός για την προέλευσή του.
Σας έχω δώσει επαρκή δείγματα της αφοσίωσής μου!
Ο πόλεμος πηγαίνει άσχημα για την Αμερική.
Ήρθε η ώρα για τη χαριστική βολή.
Σπείρε αμφιβολίες για τις προθέσεις των Βερσαλλιών.
Δύσκολα θα πείσετε τον δρα Φραγκλίνο ότι ο κόμης Βερζέν δρα κακή τη πίστη.
Ο κος Άνταμς είναι λιγότερο μαγεμένος με τους Γάλλους.
Αν ο δρ Φραγκλίνος απαλειφθεί...
- Δεν συμμετέχω σε αυτό! - Νόμιζα πως ήθελες να τελειώσει ο πόλεμος!
Μια απερίσκεπτη αναφορά της συμφωνίας μας στον δρα Φραγκλίνο ή τον κο Άνταμς...
Αρκετά δηλητηριώδες είναι ήδη το κλίμα στο Πασί.
Δεν σας ωφελεί να διακινδυνεύσετε να με ξεμπροστιάσετε.
Δεν είσαι ο μόνος κατάσκοπος στη Γαλλία.
Μα μόνο εμένα εμπιστεύεται ο Φραγκλίνος.
Κι ο κύριος Άνταμς;
Ο κος Άνταμς δεν έχει σε πολλή υπόληψη την ανθρωπότητα.
Ίσως δικαιολογημένα.
Είσαι επινοητικός τύπος. Κάτι θα σκαρφιστείς για να τον κερδίσεις.
Αν ήρθατε για τον εορτασμό της 4ης Ιουλίου,
καθυστερήσατε λίγο.
Μην ανησυχείτε, δόκτωρ. Έλαβα πλήρη αναφορά.
Η Αποθέωσις της Ελευθερίας.
- Οποίο θέαμα. - Τότε, λοιπόν, προς τι αυτή η τιμή;
Ενίστασθε, ίσως, στην επιθυμία μας να σας έχουμε από κοντά.
Είμαι βέβαιος ότι μόνο την ευημερία μου έχετε κατά νου.
Θα είχε άσχημο αντίκτυπο στην αστυνομία αν σας συνέβαινε κάτι κακό.
Πώς θα γίνει αυτό όταν σπανίως με χάνετε από τα μάτια σας;
Δεν είμαστε τα μόνα βλέμματα επάνω σας.
Και δεν σας καλοβλέπουν όλα όπως τα δικά μας.
Τι θέλετε να πείτε;
Ότι θα ήταν συνετό να είστε προσεκτικός στις κινήσεις σας.
- Εξαιτίας; - Κάποιων φημών. Τίποτα περισσότερο.
Μεσιέ Λενουάρ, γιατί δεν είμαι ποτέ βέβαιος
αν προσπαθείτε να με βοηθήσετε ή να με βλάψετε;
Ίσως είστε εκ φύσεως δύσπιστος;
Είμαι πολύ απλός άνθρωπος.
Να προσέχετε, δόκτωρ.
Αρκετό χάος επικρατεί στο Παρίσι ήδη.
Περάστε.
Σκέφτηκα πως ίσως χρειαζόσασταν λίγη ενίσχυση.
Κύριε Μπάνκροφτ. Καλοσύνη σας.
Έλα.
Από το προσωπικό μου απόθεμα Shui Xian.
Ευχαριστώ.
Βάζετε κάτι στο τσάι σας;
Σκέτο, παρακαλώ. Όσο πιο σκέτο, τόσο καλύτερα.
- Ορίστε. - Ευχαριστώ.
Πήρε πάλι την άμαξα χθες βράδυ.
Ναι. Κάποιο συμπόσιο για τον μεσιέ Παρμαντιέ.
"Τον επιφανή φαρμακολόγο".
- Τον έχετε ακουστά. - Πώς ανέχεστε τέτοια συμπεριφορά;
Αποδέχεσαι τα ντεφό του χαρακτήρα για την ευχαρίστηση της συντροφιάς.
Ποια ευχαρίστηση;
Η αλήθεια να λέγεται, κε Άνταμς.
Είμαι ευγνώμων που ήρθατε, για να τονώσετε τη διπλωματία μας.
Χαίρομαι πολύ που το ακούω, κε Μπάνκροφτ.
Βλέπετε...
Και, ασφαλώς, η εκτίμησή μας για τον δρα Φραγκλίνο παραμένει αμείωτη.
Ήρθε η ώρα που κάποιος πρέπει να φέρει τις Βερσαλλίες ενώπιον των ευθυνών τους.
Πιέζω για αυστηρότερα μέτρα καιρό τώρα, και...
Όσο βρίσκομαι εδώ, κύριε Μπάνκροφτ, οι Βερσαλλίες δεν θα ησυχάσουν.
Δόξα τη Θεία Πρόνοια.
Κι άλλο τσάι;
Ευχαριστώ.
Αφήστε με!
Τι θέλετε;
- Εσύ τι λες; - Με απαγάγετε;
Δεν θα βγείτε από δω!
Σίγουρα θα βγούμε. Ξέρεις γιατί;
Θα πεις στον φύλακα ότι μας ξέρεις.
Μόνο αν με σκοτώσετε πρώτα!
Παλιοκαθάρματα! Παλιο...
Δεν τον είχα για τόσο γενναίο!
"Πρώτα θα με σκοτώσετε!"
Δεν έχετε τι άλλο να κάνετε, ηλίθιοι;
Ίσως όχι. Ίσως ναι.
Πίνε, Αχιλλέα.
Θα σου χρειαστεί.
Τράβα, αμαξά!
- Θα την παντρευτείς; - Αν το θέλει ο παππούς.
Μα το ερώτημα είναι τι θες εσύ.
Είναι πολύ ευχάριστη.
Μου αρέσει όταν με πειράζει
- και... Νομίζω. Κι η οικογένειά της είναι... - Πλούσια;
- Όχι τόσο. - Αρκετά.
- Μα ο νεαρός Αχιλλέας μας... - Έχει βάλει άλλη στο μάτι.
Έτσι δεν είναι;
Εδώ θα μείνουμε όλη νύχτα;
Δες το σαν εξάσκηση.
Για τι;
Κάποιος έρχεται.
Θα με καρφώσεις μ' αυτό;
Ζιλμπέρ...
Στρατηγός Λαφαγέτ, αν δεν έχεις αντίρρηση.
Αλήθεια;
Όχι βέβαια! Έλα να σ' αγκαλιάσω, μον αμί.
Μοιάζω με Αμερικανό τώρα;
Όχι ακριβώς.
Μάλλον σαν την Ωβέρνη με κάτι από Νιου Τζέρσεϊ.
- Προσβολή αξιωματικού! - Απαγχονισμός επιτόπου!
- Ή να τον μαχαιρώσουμε. - Καλό.
Προς τι τόσο μυστήριο;
Τυπικά, είμαι σε κατ' οίκον κράτηση.
Ο βασιλιάς δυσφορεί όταν οι μαρκήσιοί του πολεμούν σε ξένο πόλεμο.
Μα είναι πόλεμός μας πλέον. Και των δυο μας.
Αυτό ήρθαμε να συζητήσουμε.
Καθίστε, φίλοι μου.
Ας μιλήσουμε για τον πόλεμο και για τη μάχη για την ελευθερία.
Πόρτσμουθ, Λίβερπουλ, Λάνκαστερ, Πλίμουθ, Κορκ.
Μια ναυτική μοίρα για να πλήξει κάθε λιμάνι.
Αν αναγκαστούν να υπερασπιστούν την ακτή,
θα στέλνουν λιγότερους άντρες και πλοία στην Αμερική.
Τι λέτε εσείς, κύριοι;
Και πώς ακριβώς θα πληρωθεί αυτός ο στόλος;
Από τον φόρο υποτελείας των πόλεων.
Παράτολμο.
Κι αν οι πόλεις αρνηθούν να πληρώσουν γι' αυτήν την προστασία;
Θα τις κάνουμε στάχτη.
Τι είπε;
Είπε...
Φίλε μου, λίγη σύνεση.
Και μόνο τα λάφυρα απ' το Λίβερπουλ θα αγγίζουν τα δύο εκατ. στερλίνες.
Ας πούμε 250.000 απ' το Λάνκαστερ, μισό εκατομμύριο απ' το Κορκ.
Δεν εννοείτε ότι εγκρίνετε αυτό το βλακώδες σχέδιο;
Τι συμβαίνει, κε Άνταμς; Δεν είναι αρκετά βαρβάτο για σας;
Είναι κυριολεκτικά εξωφρενικό. Αδύνατον.
Τα αδύνατα σχέδια συχνά επιτυγχάνουν διότι ουδείς τα αναμένει.
Και πόσους άντρες θα απαιτούσε αυτή η περιπέτεια;
Το πολύ 2.000 Γάλλους στρατιώτες.
Όχι. Πολύ λίγοι, μαρκήσιε.
Πάρε τέσσερις, πέντε χιλιάδες. Κάνε γερή ζημιά.
Μήπως κι ένα απόσπασμα ιππικού για να σπείρει τον τρόμο απ' την ακτή;
Εξαιρετική ιδέα. Να συνθλίψουμε το ηθικό τους! Να εξαπλωθεί ο φόβος.
Ναι, μα... Η πρόκληση τρόμου δεν θα παρατείνει τα δεινά και των δύο;
Η Αγγλία θα πάρει μια γεύση απ' το φάρμακο που μας ταΐζει. Τα κατάλληλα αντίποινα.
Και ποιος θα ηγηθεί αυτής της ορδής και των αρπαγών;
Ποιος άλλος, μεσιέ; Εγώ. Με τους συντρόφους μου πλάι μου.
Μια σταυροφορία παίδων! Τι εξαιρετική ιδέα.
Κι ένα κοπάδι ελέφαντες κατά του Αννίβα, που θα ισοπεδώσουν το Λάνκασιρ!
Με τους ωρυόμενους αιχμαλώτους βουτηγμένους στο αίμα.
Πλίμουθ delenda est!
Ατυχές αντικείμενο για αστεϊσμούς.
Το σχέδιο είναι πολύ σοβαρό.
Εμείς θα σαλπάρουμε και θα γονατίσουμε την Αγγλία.
"Εμείς";
Ναι. Ο Ζιλμπέρ, ο Σεγκούρ, ο Νοάιγ κι εγώ.
Κύριοι, μας αφήνετε, παρακαλώ;
Αυτά συμβαίνουν όταν μπάσταρδος ανατρέφει μπάσταρδο.
Ξέρεις γιατί σ' έφερα εδώ;
Για να με δεις να πετυχαίνω...
Για να έχω ένα παιδί να μου κλείσει τα μάτια όταν πεθάνω.
Είμαι 19.
Μας κάνει κι αυτό.
Να περιμένω εδώ, λοιπόν; Μέχρι να σε βρει το κακό;
Και τι θα πω στον πατέρα σου;
Ότι σε πήρα από εκείνον για να σ' αφήσω στον βυθό της Ιρλανδικής Θάλασσας;
Θα έπρεπε να του μιλήσεις.
Δεν έχει δόξα ο τάφος, μικρέ.
"Ορκιστήκαμε αμοιβαίως τις ζωές μας, τις περιουσίες μας και την ιερή μας τιμή".
Ναι, ο κος Τζέφερσον απολαμβάνει τις ρητορικές φιοριτούρες του,
μα όλοι βάλαμε την υπογραφή μας.
Φάγαμε ένα τίμιο δείπνο και κοιμηθήκαμε σε άνετα κρεβάτια.
Ο Ζιλμπέρ έφαγε μια σφαίρα γι' αυτά τα λόγια.
Ο οίκος του μαρκησίου έχει κάνει επιχείρηση τον πόλεμο αιώνες τώρα.
Εμείς ήμασταν σιδηρουργοί και κηροποιοί
και τελευταίως τα πάμε αξιοπρεπώς στις εκτυπώσεις.
Ας το τηρήσουμε κι ας μην επιζητούμε κάτι που δεν είναι στη φύση μας.
Θες να είμαι δειλός.
Θέλω να είσαι ζωντανός, Τεμπλ. Και στο πλάι μου.
Αυτό θα ωφελούσε περισσότερο τον σκοπό, παρά αυτό το τρελό συνονθύλευμα.
Δεν γνωρίζεις όλες τις παραμέτρους.
Ενώ εσύ ναι;
Δεν θα πας, και έληξε το θέμα.
Αντιλαμβάνεστε τη δυσκολία;
Ξέρω ότι είναι λεπτό ζήτημα.
Θα δεχόταν να μιλήσει με έναν ιερέα;
Τον παροτρύνω να είναι ανοιχτός στα πάντα.
Ειλικρινά, κατ' εμέ, τι σημασία έχει;
Αυτό που μετρά είναι τα προσχήματα.
Κι αν ικανοποιούνταν αυτή η υποχρέωση;
Αν ο ιερέας εγκρίνει, καλώς.
Ασφαλώς, με το όλο σούσουρο, θα χρειαστεί μια κάποια λεπτότης.
Μα η συμφωνία μας θα παρέμενε ίδια;
Κοιτάξτε, δεν μου πολυαρέσει η ιδέα
να μετατραπεί σε...
Σε Αμερικανίδα;
Πληρώνουμε για...
Εγώ πληρώνω, για να της γεμίζω το κεφάλι με μουσική, χορό και ιταλικά, θαρρώ.
Πολλά λεφτά για να πάνε χαμένα.
Αν διευθετούσαμε το ζήτημα της πίστης με τρόπο που σας ικανοποιεί
και σας έδινα εγγυήσεις ότι ο Τεμπλ κι εγώ θα παραμέναμε ευχαρίστως στη Γαλλία...
Μας αρέσει ο μικρός, δόκτωρ. Πραγματικά μας αρέσει.
Δεν χωρεί αμφιβολία.
Καλώς.
Λέγεται σεμίζ α λα ρεν, επειδή το φόρεσε πρώτη η βασίλισσα.
Όχι πρώτη. Το φορούσε οποιαδήποτε χωρική. Μα όταν το φόρεσε εκείνη...
Έτσι, όλες πάνε στη δεσποινίδα Μπερτάν!
Είπα "Μαμά, είναι άδικο εσύ να ράβεσαι εκεί κι εγώ να φοράω αυτά τα..."
- Δεν ακούτε. - Ακούω.
Εγώ...
Θα μου δείχνατε τους πίνακές σας.
Μόνο επειδή μου το ζητήσατε.
Ο κήπος.
Ο Πιπού, μα η μουσούδα του είναι λάθος.
Το φόρεμα που σας έλεγα.
Του δείχνω τις ακουαρέλες μου.
Μην τον κάνεις να πλήττει.
Δεν πλήττω. Αλήθεια.
Ίσως θα θέλατε να κάνετε έναν περίπατο. Είναι ευχάριστο απόγευμα.
Απλώς περπατάμε πάνω κάτω.
Πηγαίνετε, παρακαλώ.
Να είσαι γοητευτική.
Μείνετε εδώ.
Είναι συνετό, κυρία;
Έχουν καλή ανατροφή, σωστά;
Καλώς. Τότε, εγώ πηγαίνω...
- Ορίστε; - Είπα όχι.
Ένα χαρτονόμισμα. Εκατό λίβρες.
Πάρτε το και φύγετε.
Αν δεν το δεχτείτε, θα πω να σας συνοδεύσουν εκτός.
Και θα ενημερώσω να μη σας προσλάβουν σε ακτίνα 160 χλμ. στο Παρίσι.
Ούτε καν
για να αδειάζετε τα αποχωρητήρια.
- Ο κύριος Μπριγιόν... - Δεν αξίζει τον κόπο.
- Κυρία μου. - Σύζυγέ μου.
Σε τι οφείλουμε την ευχαρίστηση;
Επιθυμούσα να βρεθώ ανάμεσα στους δύο άντρες που απασχολούν τη σκέψη μου.
Συζητούσαμε για τις διάφορες πίστεις και τη σταθερότητα της καρδιάς.
Διαπραγματεύεστε τον γάμο της θυγατέρας μας με τον εγγονό σας.
Δεν του το έχετε πει, υποθέτω.
- Τι πράγμα; - Αυτό που συμφωνήσαμε.
- Δεν θυμάμαι... - Καλώς.
Καλέ μου παππούλη.
Ο σύζυγός μου σας αγαπά, το ίδιο κι εγώ.
Δεν ξέρει, λοιπόν, πώς να πει αυτό που πρέπει να ειπωθεί.
- Τι κάνεις; - Πρέπει να το πω εγώ, λοιπόν.
Βαθιά μέσα μας μας ενώνει η πεποίθηση
ότι υπάρχει μία θρησκεία και μία ηθική.
Αντιλαμβάνομαι την ανάγκη...
Μα παρότι οι άνθρωποι είναι ελεύθεροι να πράξουν όπως θέλουν
και να αφήσουν τις προκαταλήψεις για τους άλλους,
οι οικογένειες απαιτούν μια πιο αυστηρή προσέγγιση.
- Γι' αυτό... - Σε προειδοποιώ...
χωρίς να είμαστε τα παιδιά σας, θα γίνουμε φίλοι σας.
Και παρότι μας θλίβει η σκέψη πως ίσως αναζητήσετε στοργή αλλού,
θα σας παρέχουμε κάθε δυνατή φροντίδα.
Μα αυτή η ένωση δεν θα συμβεί.
Κάποιοι έχουν ελεύθερο νου, άλλοι τα δεσμά τους τα λένε ελευθερία.
Δεν χωράει εκλογίκευση.
Μην αποθαρρύνεσαι, όμως. Θα σου βρω νύφη.
Κι εμείς οι Φραγκλίνοι θα έχουμε τη θέση μας στον κόσμο.
Θα γυρίσω πεζός αν δεν σε πειράζει.
Θα προτιμούσα όχι.
Δεν θα συμβεί κάτι στο Πασί.
Ξέρω ότι θες το καλύτερο για μένα.
- Λεηλασία του Λίβερπουλ; - Αστειευόταν.
Δεν μου φαίνεται αστείο.
Οι Βερσαλλίες δεν θα συμφωνήσουν. Ήδη τους κούρασε ο πόλεμος.
Υποτιμάς τη δύναμη της πειθούς του.
Απαγόρευσε στον εγγονό του να πάει.
Απομένουν άλλοι 10.000 στη θέση του. Τι τον αφορά το δικό τους αίμα;
Ο κος Άνταμς θα αντιτίθετο. Δεν εμπιστεύεται τη συμμαχία.
Κι αν είχε πλήρη εξουσιοδότηση;
Ο δρ Φραγκλίνος θα έπρεπε να ανακληθεί.
Απίθανο. Οι παρατάξεις στη Φιλαδέλφεια είναι πολύ διασπασμένες.
Θα δοκιμάσουμε αλλιώς.
Έχετε κάτι να δηλώσετε;
Δείτε μόνος σας.
Με την άδειά σας, κύριε.
Κυρίες και κύριοι, το δεύτερο κουδούνι!
Τελευταίο κουδούνι!
Δεν μου αρέσει να ξυπνώ πριν την ανατολή.
- Νόμιζα πως ήθελες να δοξαστείς. - Αργότερα μες στη μέρα.
Πώς...
Πώς λεηλατείς μια πόλη αλήθεια;
Θα ξέρει αυτός.
Τι θα γίνει όταν φτάσουμε στη Χάβρη;
Θα αγοράσουμε πλοία, θα στρατολογήσουμε μερικές χιλιάδες άντρες,
θα βρούμε πυρομαχικά...
Κάποιος έρχεται.
Φίλε μου! Άλλαξε γνώμη ο παππούς σου;
Ας κάψουμε την Αγγλία.
Υποτιτλισμός: Εύα Τανταλίδου